----

----

I Teave

Komisjon

----

Euro vahetuskurss (1)

23. mai 2005

(2005/C 125/01)

1 euro= 

----

(1)

Allikas: EKP avaldatud viitekurss.

----

----

Päritolunimetuste ja geograafiliste tähiste kaitset käsitleva määruse (EMÜ) nr 2081/92 artikli 6 lõike 2 kohase registreerimistaotluse avaldamine

(2005/C 125/02)

Käesoleva dokumendi avaldamine annab õiguse esitada vastuväiteid kooskõlas nimetatud määruse artiklitega 7 ja 12d. Kõik vastuväited taotlusega seotud vastuväited tuleb edastada liikmesriigi, Maailma Kaubandusorganisatsiooni liikmesriigi või kolmanda riigi pädeva asutuse vahendusel kuue kuu jooksul alates käesoleva dokumendi avaldamisest. Dokumendi avaldamise tingisid järgmised, eelkõige punktis 4.6 esitatud üksikasjad, mis võimaldavad lugeda taotluse põhjendatuks vastavalt määrusele (EMÜ) nr 2081/92.

KOKKUVÕTE

MÄÄRUS (EMÜ) nr 2081/92

“PIMIENTO ASADO DEL BIERZO”

Nr EÜ: ES/00262/8.11.2002

KPN ( ) KGT ( X )

Käesolev kokkuvõte on koostatud üksnes teavitamise eesmärgil. Eelkõige kaitstud päritolunimetuse või kaitstud geograafilise tähisega seotud toodete tootjate kohta põhjalikuma teabe saamiseks soovitame tutvuda tootekirjelduse täisversiooniga liikmesriigis või pöörduda Euroopa Komisjoni pädevate talituste poole. (1)

1.   Liikmesriigi vastutav talitus:

2.   Taotlejate rühm:

3.   Tooteliik:

Rühm 1.6.: Töödeldud paprika

4.   Tootekirjeldus:

(artikli 4 lõikes 2 sätestatud nõuete kokkuvõte)

4.1.   Nimi: “Pimiento Asado del Bierzo”

4.2.   Tootekirjeldus: Kaitstav toode on paprikataime Capsicum annuum L kaunakujuline vili, mida pakutakse küpsetatult, kooritult ja pakituna.

Kasutatud tooraine kuulub ökotüüpi “del Bierzo”. Seda iseloomustab piklik, kolmnurkse kuju, sileda koore, kolme või nelja sagara, tömbi otsaga vili, mille varrel ei ole lõhesid ja mille kaal ületab 160 grammi. Saagiks korjatakse ilma roheliste laikudeta viljad, mille värvus võib varieeruda kahvatupunasest tumepunaseni.

Küpsetatud paprikad konservitakse kas tervelt või tükkidena, nende värvus võib varieeruda kahvatupunasest tumepunaseni ning koor võib olla veidi pragulise pinnaga. Esmane maitse on kergelt mõrkjas paprikas sisalduvate süsivesikute tõttu, mida on alla 5 %. Järelmaitse on mahedavõitu ja mitte väga vürtsikas. Lõhn on suitsusegune, mis on tüüpiline küpsetatud paprikale. Vähese kiudainesisalduse tõttu (see peab jääma alla 3 %) on kõvadusaste madal. Iga 100 grammi paprika kohta on lubatud kuni 1,5 cm2 põlenud jääke ja kuni 10 seemet.

4.3.   Geograafiline piirkond: Tootmis- ja töötlemispiirkond asub Bierzo piirkonna keskosas Leóni provintsis Castilla y Leóni autonoomses piirkonnas.

Kõnealune piirkond hõlmab järgmisi haldusüksusi: Arganza, Bembibre, Borrenes, Cabañas Raras, Cacabelos, Camponaraya, Carracedelo, Carucedo, Castropodame, Congosto, Cubillos del Sil, Molinaseca, Ponferrada, Priaranza, Sobrado, Villadecanes-Toral de los Vados ja Villafranca del Bierzo.

4.4.   Päritolutõend: Toote vastava päritolupiirkonna kinnitamiseks peavad olema täidetud järgmised tingimused.

4.5.   Tootmismeetod: Sobivad maa-alad kaitstud paprikate tootmiseks peavad olema vaba tekstuuriga pinnasega, mille pH väärtus peab jääma 5,0 ja 7,0 vahele ning sinna tuleb külvata Bierzo ökotüüpi esindavad paprikataimed. On lubatud kasta vaid ridade või maalappide kaupa — nii välditakse varre aluse kokkupuudet veega. Viljad korjatakse käsitsi ja etapiviisiliselt; iga kord tuleb välja valida üksnes asjakohastele omadustele vastavad paprikad.

Transport töötlemiskohta peab toimuma piisavalt ventileeritud ja päikesekiirte eest kaitsvates puitpakendites või muudes mahutites, mida saab virna laduda nii, et ei kahjustata paprika kvaliteeti.

Vastavalt töötlemisettevõtte tootmiskavale paprikad töödeldakse saabumisel, ladustatakse või viiakse säilituskambrisse.

Laod peavad olema kuivad, vabad niiskusest, mustusest ja sellistest lõhnadest, mis võivad toote omadusi mõjutada. Paprikaid hoitakse eemal otsesest päikesevalgusest. Ladustamine peab toimuma selliselt, et laos hoitavat kaupa oleks võimalik korrapäraste ajavahemike järel ümber paigutada ja ümber pöörata. Viljade korjamise ja küpsetamise vahele ei tohi jääda rohkem kui 5 päeva, või kuni 10 päeva juhul, kui need paigutatakse töötlemisettevõttesse saabumisel säilituskambrisse.

Paprikad küpsetatakse grillahjus või ahjus. Kütteainena on lubatud kasutada küttepuid (igihaljas tamm, harilik tamm, must pappel või kastan) või gaasi (propaani või maagaasi).

Küpsetamise aeg ja temperatuur olenevad kasutatava ahju tüübist ja vilja küpsusastmest.

Pärast küpsetusprotsessi eemaldatakse käsitsi südamik, paprikad kooritakse ja eemaldatakse ka seemned, vältides viljade sattumist vette või keemilistesse lahustesse. Paprikad pakendatakse nende omas mahlas, mis eraldub paprikast pärast küpsetamist. Sellele võib lisada soola, oliiviõli või seemneõli, sidrunhapet või sidrunimahla.

Paprikad pakendatakse klaasist või metallist anumasse, mille maksimaalne netomahutavus on 780 grammi terveid või tükeldatud paprikaid.

4.6.   Seos piirkonnaga: 

Ajalooline

On tõendeid, et Ponferradas hakati paprikat kasvatama 17. sajandi keskpaiku. Ponferrada linnaarhiivis ametitoimingute raamatus aastatest 1653—1669 leidub dokument, milles Diego de Balboa kirjeldas linnavanem Pedro Gómez Bretónile ja teistele raehärradele paprikakasvatuse puudusi ning osutas vajadusele keelata nende küpsetamine ja piirata üldse nende tarbimist.

Ühel oma reisil mööda Bierzot 1792. aastal mainib Jovellanos oma päevaraamatus Bembibre paprikat.

Ühes oletatavalt 19. sajandist pärit rahvalaulus mainitakse aga nelja Ponferrada paprikaemanda ilmumist Ponferrada ja Bierzo kaitsepühaku Virgen de la Encina pidustustel.

Bierzo piirkonna koduperenaised olid esimesed küpsetatud paprika valmistajad Bierzos, mille järgi neid hakatigi kutsuma paprikaemandateks.

Esimene töötlemisettevõte, kus hakati käsitsi paprikat konservima, rajati 1818. aastal Villafranca del Bierzosse. Seal hakati kõigepealt valmistama hoidiseid sellisel viisil, mis on kirjas ühes vanas, 1861. aastal ilmunud raamatus “Ensayos poéticos en dialecto berciano”, mille autor on Antonio Fernández Morales.

1900. aastal osales paprikate töötlemise ja turustamisega tegelev ettevõte Ledo Pariisi maailmanäitusel.

Alates 1974. aastast kuni tänaseni on Bierzos rajatud kokku kümme paprikate konservimisega tegelevat ettevõtet.

Ponferradas asub tänapäeval paprikaemandate auks rajatud väljak lehtlaga, kuhu on püstitatud neli paprikaid koorivat naist kujutavat kahe meetri kõrgust pronkskuju.

Looduslik seos

Piiritletud ala on mäestikuvööga ümbritsetud riftiorg.

Bierzo piirkond on Galicia ja Asturiase piirkonnaga külgnev merepinnast 340 kuni 2100 m kõrgusele küündiv looduslik ala Castilla y Leóni loodeosas.

Paprikakasvatuspiirkonda niisutab Sili jõgi koos lisajõgede Cúa ja Burbiaga. Seega kuulub kõnealune piirkond Miño jõe vesikonda.

Paprikataimed istutatakse pinnasele, mis on sügav, takistusteta, läbilaskev ja mõõduka äravooluga. Selline pinnas on vaene orgaaniliste ainete, kaltsiumi, fosfori, kaaliumi ja naatriumi poolest ning süsiniku/lämmastiku suhe on seal 8:10 piirides. Pinnasele iseloomulik pH väärtus on tavaliselt kergelt happeline, jäädes 5,5 ja 7,0 vahele.

Bierzo asub vahemerelise kliimaga piirkonnas (vahemerelisuse näitaja on 5,28), mis on paprika kasvatamiseks sobilik tänu rohketele päikesetundidele, aasta keskmisele temperatuurile 12,5 °C ja keskmisele sademete hulgale aastas 800 mm.

Keskmine külmaperiood kestab 11. novembrist 4. aprillini. Seega saab paprikataimi istutada tavaliselt mai alguses ja vilju koristada perioodil augusti lõpust kuni novembri alguseni.

Taime fotosünteesitegevus sellistes tingimustes on põhjuseks, miks süsivesikusisaldus jääb alla 5 %, mis annab viljale kergelt mõrkja maitse, ning kiudainesisaldus alla 3 %, mis annab paprikale madala kõvadusastme.

Töötlemistingimused

Paprikaid küpsetatakse traditsioonilisel viisil kas grillahjus või ahjus. Sel moel omandavad nad suitsuse aroomi ja järelmaitse, mis ei muutu ka vähese koguse õli, soola ja sidrunimahla või sidrunhappe lisamisel.

Küpsetusprotsessiga, käsitsi südamiku eemaldamise ja koorimisprotsessiga, mille puhul ei kasutata keemilisi lahuseid ega isegi mitte veega pesemist, kaasnevad mõned põlenud jäägid ja seemned.

4.7.   Kontrolliasutus: 

Kaitstud geograafilise tähise “Pimiento Asado del Bierzo” reguleeriv asutus on kontrolliasutus, mis vastutab tootekirjelduse tingimuste, oma määrustiku ja kehtestatud nõuete täitmise eest ning tegutseb kooskõlas standardi EN-45011 nõuetega “Üldised nõuded toodete sertifitseerimisasutustele”.

4.8.   Märgistus: Etiketid kinnitab heaks reguleeriv asutus. Etikettidele või lisaetikettidele peab nähtavale kohale olema märgitud kaitstud päritolunimetus “Pimiento asado del Bierzo”. Etiketid peavad olema nummerdatud ja neid väljastab reguleeriv asutus.

4.9.   Siseriiklikud nõuded: 

----

(1)  Euroopa Komisjon – Põllumajanduse Peadirektoraat – Põllumajandustoodete kvaliteedi poliitika – B-1049 Brüssel.

----

----

Euroopa Ühenduse asutamislepingu artiklite 87 ja 88 raames antava riigiabi lubamine

Juhud, mille suhtes komisjonil ei ole vastuväiteid

(2005/C 125/03)

(EMPs kohaldatav tekst)

Vastuvõtmise kuupäev: 

Liikmesriik: Belgia

Abi nr: N 4/2004

Nimetus: Vallooni abikava sisevetetranspordile 2004—2007

Eesmärk: Abi eesmärk on soodustada jõetransporti Valloonias püsiva keskkonnasõbraliku transpordi kasutuselevõtu poliiitika raames.

Õiguslik alus: Projet d'arrêté du Gouvernement wallon octroyant une prime pour l'adaptation de la flotte de navigation intérieure wallonne; Projet d'arrêté du Gouvernement wallon octroyant une prime aux entreprises qui réalisent des investissements amenant un développement du transport par voie navigable; Projet d'arrêté du Gouvernement wallon octroyant un subside au développement de services réguliers de transport de conteneurs par voies navigables en Wallonie.

Eelarve: 1 200 000 eurot aastas.

Kestus: 2004—2007

Otsuse autentne tekst, millest on eemaldatud kogu konfidentsiaalne teave, on kättesaadav aadressil:

http://europa.eu.int/comm/secretariat_general/sgb/state_aids/

Otsuse vastuvõtmise kuupäev: 

Liikmesriik: Itaalia

Abi nr: N 45/2004

Nimetus: Abikavade laiendamine rahvusvahelisele merelaevanduse registrile

Eesmärk: Edendada merekabotaaži

Õiguslik alus: Legge n. 326 del 24 novembre 2003

Eelarve: Hinnanguliselt 60 miljonit eurot aastas

Kestus: 10 aastat

Otsuse autentne tekst, millest on eemaldatud kogu konfidentsiaalne teave, on kättesaadav aadressil:

http://europa.eu.int/comm/secretariat_general/sgb/state_aids/

Otsuse vastuvõtmise kuupäev: 

Liikmesriik: Hispaania

Abi number: N 104/2003

Nimetus: Castilla-Léoni autonoomse piirkonna söekaevandusettevõtetele teadus- ja arendustegevuseks, keskkonnakaitseks ja koolituseks antava abi programm ajavahemikuks 2003—2006

Eesmärk: Ergutada tehnoloogiaalast teadus- ja arendustegevust, kaitsta keskkonda ja anda kaevuritele õnnetusjuhtumite vähendamiseks vajalik tehniline kvalifikatsioon

Õiguslik alus: Orden de la Consejería de Industria, Comercio y Turismo de la Junta de Castilla y León por la que se regula la concesión de incentivos mineros a empresas para los programas de investigación y desarrollo, medio ambiente y formación minera

Eelarve: 1 871 425 eurot aastas ajavahemikul 2003—2006

Kestus: 2003—2006

Muu teave: Komisjon on otsustanud mitte esitada vastuväiteid Hispaania riigiabi N 104/2003 suhtes, mis kujutab endast Castilla-Léoni autonoomse piirkonna söekaevandusettevõtetele teadus- ja arendustegevuseks, keskkonnakaitseks ning koolituseks antava abi programmi ajavahemikuks 2003—2006, põhjendades seda otsust abi vastavusega nõukogu määrusele (EÜ) nr 1407/2002, ühenduse raamprogrammile riigiabi andmise kohta uurimis- ja arendustegevusele, ühenduse suunistele keskkonnakaitsele antava riigiabi kohta ning komisjoni 12. jaanuari 2001. aasta määrusele (EÜ) nr 68/2001, mis käsitleb EÜ asutamislepingu artiklite 87 ja 88 kohaldamist koolitusabi suhtes

Otsuse tekst, millest on kõrvaldatud konfidentsiaalsed andmed, on autentses keeles (keeltes) kättesaadav järgmisel veebiaadressil:

http://europa.eu.int/comm/secretariat_general/sgb/state_aids/

Otsuse vastuvõtmise kuupäev: 

Liikmesriik: Saksamaa

Abi nr: N 170/2004

Nimetus: Suunised erakasutuses olevate haruraudteede ehitamise, laiendamise ja reaktiveerimise rahastamise kohta

Eesmärk: Erakasutuses olevate haruraudteede ehitamise, laiendamise ja reaktiveerimise rahastamine, et arendada raudteevedusid ja sellega suunata osa maanteetranspordist raudteele

Õiguslik alus: Richtlinie zur Förderung des Neu- und Ausbaus sowie der Reaktivierung von privaten Gleisanschlüssen auf der Grundlage der Allgemeinen Verwaltungsvorschriften (VV-BHO) zu §§ 23, 44 Bundeshaushaltsordnung (BHO)

Eelarve: 8 miljonit eurot 2004. aastal, 32 miljonit iga-aastaselt ajavahemikuks 2005—2009

Abi osatähtsus või summa: 50 % abikõlblikest kuludest

Kestus: 2004—2009

Muu teave: Komisjon on vastu võtnud otsuse mitte esitada vastuväiteid riigiabile N170/2004- Saksamaa (Suunised erakasutuses olevate haruraudteede ehitamise, laiendamise ja reaktiveerimise rahastamise kohta), kuna abi on kooskõlas EÜ asutamislepingu artikliga 73 ja nõukogu määrusega nr 1107/70 (toetuse andmise kohta raudtee-, maantee- ja siseveetranspordile)

Otsuse autentne tekst (autentsed tekstid), millest on eemaldatud kogu konfidentsiaalne teave, on kättesaadav(ad) aadressil:

http://europa.eu.int/comm/secretariat_general/sgb/state_aids/

Otsuse vastuvõtmise kuupäev: 

Liikmesriik: Itaalia

Abi nr: N 174a/2004

Nimetus: Abi loodusõnnetuste puhul.

Eesmärk: Hüvitada kahjud, mille tekitasid loodusõnnetused, mis tabasid osa Molise piirkonnast 31. oktoobril 2002 (maavärin) ning 23., 24. ja 25. jaanuaril 2003 (üleujutused).

Õiguslik alus: Progetto di regolamento della Regione Molise relativo agli interventi a favore delle attività produttive che hanno subito danni in conseguenza degli eventi calamitosi iniziati in data 31.10.2002.

Eelarve: Määruse eelnõuga nähakse 2004. eelarveaastaks ette 20 miljonit eurot. Vajaduse korral võib eelarvet järgnevatel aastatel suurendada.

Abisumma: 100 % ettevõtja kannatatud kahju suurusest.

Kestus: Abikava kohaldatakse üksnes loodusõnnetuse tekitatud kahju suhtes.

Muu teave: Nõue esitada aastaaruanne vastavalt nõukogu 22. märtsi 1999. aasta määruse (EÜ) nr 659/1999 artiklile 21.

Otsuse autentne tekst (autentsed tekstid), millest on eemaldatud kogu konfidentsiaalne teave, on kättesaadav(ad) aadressil:

http://europa.eu.int/comm/secretariat_general/sgb/state_aids/

Otsuse vastuvõtmise kuupäev: 

Liikmesriik: Itaalia

Abi nr: N 279/2004

Nimetus: Kiireloomulised meetmed Alitalia ümberkorraldamiseks ja taaskäivitamiseks (ettevõtte päästmisabi)

Eesmärk: Lennutransport

Õiguslik alus: Decreto-legge 24 giugno 2004, no 159 recante  “Misure urgenti per favorire la ristrutturazione ed il rilancio dell'Alitalia, GU 25.06.2004, n. 147”.

Eelarve: Riigitagatis ületuslaenu puhul, mille suurus on 400 miljonit eurot

Kestus: Rahastamise hüvitamine toimub hiljemalt 12 kuud pärast viimast osamakset.

Muu teave: Itaalia kohustub ümberkorraldamismeetmetest, mis ei saa riigiabi, teavitama hiljemalt kuus kuud pärast seda, kui komisjon on päästmisabi heakskiitnud.

Otsuse autentne tekst (autentsed tekstid), millest on eemaldatud kogu konfidentsiaalne teave, on kättesaadav(ad) aadressil:

http://europa.eu.int/comm/secretariat_general/sgb/state_aids/

Otsuse vastuvõtmise kuupäev: 

Liikmesriik: Kreeka

Abi nr: N 428/04

Nimi: Kava N 323/01 muutmine — Abi investeeringuteks energiasäästmise valdkonnas

Eesmärk: Energia säästmine (piirkondlik abi)

Õiguslik alus: Οδηγός Ενεργειακών Επενδύσεων

Eelarve: EUR 550 000 000,00 eurot

Kestus: Kuni 31. detsember 2006

Otsuse autentne tekst (autentsed tekstid), millest on eemaldatud kogu konfidentsiaalne teave, on kättesaadav(ad) aadressil:

http://europa.eu.int/comm/secretariat_general/sgb/state_aids/

Otsuse vastuvõtmise kuupäev: 

Liikmesriik: Itaalia (Sitsiilia)

Abi nr: N 551/03

Nimetus: Meede kombineeritud maantee- ja meretranspordi edendamiseks Sitsiilias

Eesmärk: Kombineeritud pikamaa maantee- ja meretranspordi edendamine Sitsiilia ja teiste ühenduse sadamate vahel

Õiguslik alus: Legge regionale no 11 del 5 luglio 2004 — Provvedimenti per favorire in Sicilia il trasporto combinato 'strada-mare' delle merci.

Eelarve: 35 000 000 eurot

Abi osatähtsus või summa: kuni 30 %

Kestus: Kolm aastat (2004—2006)

Otsuse autentne tekst (autentsed tekstid), millest on eemaldatud kogu konfidentsiaalne teave, on kättesaadav(ad) aadressil:

http://europa.eu.int/comm/secretariat_general/sgb/state_aids/

Otsuse vastuvõtmise kuupäev: 

Liikmesriik: Itaalia Vabariik

Abi nr: N 599/2003

Nimetus: Merekabotaažiga tegelevate ettevõtete sotsiaalmaksu vähendamise abi jätkamine aastatel 2004 ja 2005

Eesmärk: Soodustada merekabotaažiga tegelevate laevaomanike konkurentsivõimet.

Õiguslik alus: Legge 27 dicembre 2002, n. 289.

Abi osatähtsus või summa: 2004. aastal maksimaalselt 30 % ja 2005. aastal 50 %

Kestus: 2 aastat

Muu teave: Komisjoni heakskiidetud abi jätkamine ajavahemikul 1999—2003.

Otsuse autentne tekst, millest on eemaldatud kogu konfidentsiaalne teave, on kättesaadav aadressil:

http://europa.eu.int/comm/secretariat_general/sgb/state_aids/

----

----

Muud KOM-dokumendid, kui komisjoni poolt vastu võetud seadusandlikud ettepanekud

(2005/C 125/04)

Need tekstid on kättesaadavad EUR-Lexist: http://europa.eu.int/eur-lex/lex/

----

II Ettevalmistavad aktid

Komisjon

----

Komisjoni poolt vastu võetud seadusandlikud ettepanekud

(2005/C 125/05)

Need tekstid on kättesaadavad EUR-Lexist: http://europa.eu.int/eur-lex/lex/

----

III Teatised

Komisjon

----

2005 Projektikonkurss

ühenduse kodanikukaitsealase koostöö valdkonnas

(2005/C 125/06)

----